ՀԱՄԱՅՆՔԻ ՂԵԿԱՎԱՐԻ ՈՒՂԵՐՁԸ ԳԻՏԵԼԻՔԻ ՕՐՎԱՆ

Սիրելի՛ դպրոցականներ, ուսանողներ, մանկավարժներ, կրթության բնագավառի ներկայացուցիչներ,

Ի սրտե շնորհավորում եմ ձեզ նոր ուսումնական տարվա մեկնարկի և Գիտելիքի օրվա առթիվ:

Համավարակով պայմանավորված առաջին դասարանցիների ուսումնական տարին սկսվեց այսօր, ուստի առաջին հերթին ուզում եմ շնորհավորել նրանց՝ մաղթելով լուսավոր ճանապարհ և բարձր առաջադիմություն։ Ուսումնական տարին թող լինի բոլորիդ համար առավել հագեցած և արդյունավետ, քանզի որակյալ կրթությունը մեր ժողովրդի կյանքում միշտ եղել է գերակա նպատակ։

Սովորեք ու կրթվեք, կիրթ հասարակությունը ցանկացած պետության լուսավոր ապագայի երաշխավորն է, ուստի մեզանից յուրաքանչյուրը պատասխանատու է բանիմաց, հայրենասեր հասարակության կայացման գործում։

Օրվա խորհուրդը պահպանելով կրկին հաջողություն եմ մաղթում կրթության և գիտության գործի նվիրյալներին՝ ուսումնառության ու դաստիարակության գործում, մաղթում հաջող ու արգասաբեր ուսումնական տարի։